
Komiteens medlemmer:
Hyttekomiteen har bestått av fire medlemmer. Marita Stene, May-Iren Clausen, Marit Hestegrei Høknes og Anne Gunn Green (leder). Det har denne vinteren ikke vært behov for komitemøter, men det har vært kommunikasjon via messenger.
Aktiviteter:
Hyttekomiteens første aktivitet var å bidra med servering på avslutning på hjemmesamling 19 september.
Vi har bidratt med å lage liste over kjøkkenvakter for kveldsmat servering før jul. Det har blitt gjennomført servering på fem treninger før jul. Det har ikke latt seg gjennomføre å ha åpen skihytte med servering på våre runderenn. Hyttekomiteen har hatt ansvaret for å ha renhold og oppfølging av smittevern på do ved våre runderenn.
Premieutdelingen for årets skisesong er utsatt på grunn av Covid-19. Det vil også bli gjennomført rundvasking av skihytta før ny sesong.
Samarbeidspartnere:
Coop Ekstra 
Alt som har trengtes til servering i skihytta er kjøpt inn her. 
Tools
Har bidratt med sponsing av antibac og annet utstyr som har blitt brukt til vask inne i skihytta.
Lån og utleie:
Skihytta har vært lite etterspurt i løpet av denne sesongen. Dette har vel sammenheng med at vi har hatt relativt lite snø og situasjonen vi er i. Det er barnehager som har lånt hytta i forbindelse med sine aktivitetsdager. Den er også leid ut til aktivitetskvelder og andre private lag. Det har bidratt til litt leieinntekt for skilaget. Den er også blitt brukt til skilagets eget bruk, møtevirksomhet. Ansvaret for å følge opp i forhold til utleie er det leder i hyttekomiteen som har hatt. Hovedansvaret for utleie av skihytta er en av de oppgavene hyttekomiteen har hatt. Dette gjelder også kontakt opp mot Innherred renovasjon for tømming av søppelkontainere under sesongen.
Oppsummering:
Hyttekomiteen er fornøyd med de aktivitetene som er gjennomført, og hvor vi har bidratt. Pandemien har påvirket aktiviteten i skihytta, noe som har gjort at det har vært lite treffpunkt der i vinter. Det er et godt samarbeid innad i komiteen, med god arbeids- og ansvarfordeling. En stor takk til alle som har bidratt i vår regi på de ulike arrangementene. Tre av medlemmene fortsetter videre en ny sesong. Anne Gunn Green gir seg etter dette året. Vi håper at situasjonen vi er i letter slik at neste sesong vil bli preget av mye aktivitet og yrende liv i skihytta.

